2002D0079 — DA — 26.07.2003 — 003.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 4. februar 2002 om særlige betingelser for indførsel af jordnødder og visse afledte produkter heraf med oprindelse i eller afsendt fra Kina (meddelt under nummer K(2002) 385) (EØS-relevant tekst) (2002/79/EF) (EFT L 034, 5.2.2002, p.21)

Ændret ved:









▼B

KOMMISSIONENS BESLUTNING

af 4. februar 2002

om særlige betingelser for indførsel af jordnødder og visse afledte produkter heraf med oprindelse i eller afsendt fra Kina

(meddelt under nummer K(2002) 385)

(EØS-relevant tekst)

(2002/79/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 93/43/EØF af 14. juni 1993 om levnedsmiddelhygiejne ( 1 ), særlig artikel 10, stk. 1, og ud fra følgende betragtninger: (1) Det er i mange tilfælde blevet konstateret, at jordnødder med oprindelse i eller afsendt fra Kina er stærkt forurenede med aflatoksin B1, og at det samlede aflatoksinindhold er for højt. (2) Den Videnskabelige Komité for Levnedsmidler har udtalt, at aflatoksin B1 kan forårsage leverkræft selv i lave doser, og at det er genotoksisk. (3) Kommissionens forordning (EF) nr. 194/97 af 31. januar 1997 om fastsættelse af grænseværdier for bestemte forurenende stoffer i levnedsmidler ( 2 ), som ændret ved forordning (EF) nr. 1566/1999 ( 3 ), indeholder grænseværdier for bestemte forurenende stoffer, navnlig aflatoksiner i levnedsmidler. Stikprøver af jordnødder med oprindelse i eller afsendt fra Kina har vist en betydelig overskridelse af disse grænseværdier. (4) Dette udgør en alvorlig trussel for folkesundheden inden for Fællesskabet, og der må derfor vedtages beskyttelsesforanstaltninger på EU-niveau. (5) Kommissionens Levnedsmiddel- og Veterinærkontor gennemførte et kontrolbesøg i Kina fra den 8. til den 21. maj 2001 med henblik på at vurdere de eksisterende kontrolsystemer til forebyggelse af aflatoksinforurening i jordnødder, der er bestemt til eksport til Det Europæiske Fællesskab. Kontrolbesøget viste bl.a., at kontrollen med aflatoksiner i jordnødder er minimal ved produktion eller almindelig forarbejdning. Der blev endvidere konstateret mangelfuld laboratoriekontrol. Jordnødder eller afledte produkter heraf med oprindelse i eller afsendt fra Kina bør derfor underkastes særlige betingelser for at sikre et højt sundhedsbeskyttelsesniveau. (6) Jordnødder og afledte produkter heraf skal være fremstillet, sorteret, håndteret, forarbejdet, emballeret og transporteret i overensstemmelse med god hygiejnepraksis. Aflatoksin B1-indholdet og det samlede aflatoksinindhold skal konstateres i prøver, som tages af det pågældende parti, umiddelbart før det forlader Kina. (7) De kinesiske myndigheder skal lade hvert parti jordnødder med oprindelse i eller afsendt fra Kina ledsage af dokumentation om fremstillings-, sorterings-, håndterings-, forarbejdnings-, emballerings- og transportforholdene og om resultatet af laboratorieanalyser, der viser partiets aflatoksin B1-indhold og dets samlede aflatoksinindhold. (8) Ud fra resultaterne af ovennævnte kontrolbesøg kan det konkluderes, at de kinesiske myndigheder ikke på nuværende tidspunkt kan sikre troværdige analyseresultater eller garantere partiernes integritet i forbindelse med certificering. Derfor rejses der stor tvivl om pålideligheden ved certifikater, der udstedes for jordnødder fra Kina. (9) Med henblik på at sikre folkesundheden skal den importerende medlemsstats kompetente myndigheder derfor lade alle jordnøddepartier, der har oprindelse i eller er afsendt fra Kina, og som indføres til Det Europæiske Fællesskab, underkaste prøveudtagning og analyser for at fastslå deres aflatoksinindhold, før partierne frigives til afsætning. Da denne foranstaltning har en alvorlig indvirkning på medlemsstaternes kontrolressourcer, vil resultaterne af denne foranstaltning blive vurderet efter kort tid, og foranstaltningen vil eventuelt blive ændret. (10) Den Stående Levnedsmiddelkomité blev hørt den 2. april 2001 og den 19. juli 2001 — ud fra følgende betragtninger: VEDTAGET FØLGENDE BESLUTNING:







Artikel 1

1. Medlemsstaterne må ikke importere produkter henhørende under følgende kategorier, som har oprindelse i eller er afsendt fra Kina, og som er beregnet til anvendelse som levnedsmiddel eller levnedsmiddelingrediens, medmindre partiet ledsages af resultaterne af de officielle prøver og analyser og af sundhedscertifikatet i bilag I i udfyldt og underskrevet stand og bekræftet af en repræsentant for den centrale myndighed for indførsels- og udførselskontrol og karantæne i Folkerepublikken Kina:

— jordnødder henhørende under KN-kode 1202 10 90 eller 1202 20 00

— jordnødder henhørende under KN-kode 2008 11 94 (i pakninger af nettovægt over 1 kg) eller 2008 11 98 (i pakninger af nettovægt ikke over 1 kg)

— ristede jordnødder henhørende under KN-kode 2008 11 92 (i pakninger af nettovægt over 1 kg) eller 2008 11 96 (i pakninger af nettovægt ikke over 1 kg).

2. Partierne må kun importeres til Fællesskabet via et af indførselsstederne i bilag II.

3. Hvert parti identificeres ved hjælp af et kodenummer, som svarer til nummeret på sundhedscertifikatet og den ledsagende rapport om resultatet af de officielle prøver og analyser, som omtales i stk. 1.

▼M2

Hver enkelt pose (eller anden emballagetype) i sendingen identificeres med denne kode. Dette krav gælder for sendinger, der har forladt Kina efter den 1. september 2002.

▼B

4. Medlemsstaternes kompetente myndigheder påser, at importerede jordnødder med oprindelse i eller afsendt fra Kina underkastes dokumentationskontrol for at sikre, at kravene til de sundhedscertifikater og prøveresultater, som er omtalt i stk. 1, er opfyldt.

▼M3

5. De enkelte medlemsstaters kompetente myndigheder udtager stikprøver og udfører analyser af sendinger af jordnødder og visse afledte produkter heraf med oprindelse i eller afsendt fra Kina for at påvise aflatoksin B1 og det samlede aflatoksinindhold.

Medlemsstaterne sender hver tredje måned Kommissionen en rapport om alle analyseresultater fra den offentlige kontrol af sendinger af jordnødder og visse afledte produkter heraf med oprindelse i eller afsendt fra Kina. Rapporten indsendes i den måned, der følger efter hvert kvartal ( 4 ).

▼M2

6. Der udtages stikprøver og udføres analyser, jf. stk. 5, af ca. 10 % af varesendingerne for hver varekategori, der er omhandlet i stk. 1.

Sendinger, der underkastes stikprøveudtagning og analyser, tilbageholdes i ►M3 højst 15 arbejdsdage ◄ , inden de frigives til afsætning fra Fællesskabets indgangssted. I så fald udsteder medlemsstatens kompetente myndighed et officielt ledsagedokument, hvori det angives, at sendingen har været underkastet officiel prøveudtagning og analyse, og hvilket resultat analysen har givet.

▼M3

7. Hvis en sending opdeles, ledsages de enkelte dele af den opdelte sending af kopier af det sundhedscertifikat og de ledsagedokumenter, der er omhandlet i stk. 1 og 6, og som er attesteret af den kompetente myndighed i den medlemsstat, hvor opdelingen har fundet sted.

▼M1

Artikel 1a

Uanset artikel 1, stk. 1, tillader medlemsstaterne import af partier, der ikke ledsages af resultaterne af de officielle prøver og analyser eller af et sundhedscertifikat, og som har forladt Kina inden den 11. marts 2002, forudsat at den erhvervsdrivende ved prøveudtagning og analyser gennemført i overensstemmelse med Kommissionens direktiv 98/53/EF ( 5 ) kan dokumentere, at de pågældende partier overholder bestemmelserne i forordning (EF) nr. 194/97 med hensyn til grænseværdier for aflatoksin B1 og det samlede aflatoksinindhold.

▼M3

Artikel 2

Denne beslutning følges op på grundlag af oplysninger og garantier fra Kinas kompetente myndigheder og på grundlag af resultaterne af de analyser, medlemsstaterne foretager, for at afgøre, om de særlige betingelser, der er fastsat i artikel 1, giver Fællesskabet et tilstrækkeligt folkesundhedsbeskyttelsesniveau. Det vurderes samtidig, om der fortsat er behov for særlige betingelser.

▼B

Artikel 3

Medlemsstaterne træffer de nødvendige foranstaltninger for at efterkomme denne beslutning. De underretter Kommissionen herom.

Artikel 4

Denne beslutning er rettet til medlemsstaterne.









BILAG I

▼M3









BILAG II







Liste over indgangssteder, hvorigennem sendinger af jordnødder og afledte produkter heraf med oprindelse i eller afsendt fra Kina kan importeres til Det Europæiske Fællesskab Medlemsstat Indgangssted Belgien Antwerpen, Zeebrugge, Brussel/Bruxelles, Aalst Danmark Alle danske havne og lufthavne Tyskland HZA Lörrach — ZA Weil-am-Rhein-Autobahn, HZA Stuttgart — ZA Flughafen, HZA München — ZA München-Flughafen, HZA Hof-Schirnding-Landstraβe, HZA Weiden — ZA Furth-im-Wald-Schafberg, HZA Weiden — ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) — ZA Autobahn, HZA Cottbus — ZA Forst-Autobahn, HZA Bremen — ZA Neustädter Hafen, HZA Bremen — ZA Bremerhaven, HZA Hamburg-Hafen — ZA Waltershof, HZA Hamburg-Stadt, HZA Itzehoe — ZA Hamburg-Flughafen, HZA Frankfurt-am-Main-Flughafen, HZA Braunschweig-Abfertigungsstelle, HZA Hannover-Abfertigungsstelle, HZA Oldenburg — ZA Stade, HZA Dresden — ZA Dresden-Friedrichstadt, HZA Pirna — ZA Altenberg, HZA Löbau — ZA Ludwigsdorf-Autobahn, HZA Koblenz — ZA Hahn-Flughafen, HZA Oldenburg — ZA Wilhelmshaven, HZA Bielefeld — ZA Eckendorfer-Straße-Bielefeld, HZA Erfurt — ZA Eisenach, HZA Potsdam — ZA Ludwigsfelde, HZA Potsdam — ZA Berlin-Flughafen-Schönefeld, HZA Augsburg — ZA Memmingen, HZA Ulm — ZA Ulm (Donautal), HZA Karlsruhe — ZA Karlsruhe, HZA Berlin — ZA Dreilinden, HZA Gießen — ZA Gießen, HZA Gießen — ZA Marburg, HZA Singen — ZA Bahnhof, HZA Lörrach — ZA Weil-am-Rhein-Schusterinsel, HZA Hamburg-Stadt — ZA Oberelbe, HZA Hamburg-Stadt — ZA Oberelbe-Abfertigungsstelle-Billbrook, HZA Hamburg-Stadt — ZA Oberelbe-Abfertigungsstelle-Großmarkt, HZA Potsdam — ZA Berlin-Flughafen-Schönefeld, HZA Düsseldorf — ZA Düsseldorf-Nord Grækenland Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi Spanien Algeciras (Puerto), Alicante (Aeropuerto, Puerto), Almería (Aeropuerto, Puerto), Asturias (Aeropuerto), Barcelona (Aeropuerto, Puerto, Ferrocarril), Bilbao (Aeropuerto, Puerto), Cádiz (Puerto), Cartagena (Puerto), Castellón (Puerto), Ceuta (Puerto), Gijón (Puerto), Huelva (Puerto), Irún (Carretera), La Coruña (Puerto), La Junquera (Carretera), Las Palmas de Gran Canaria (Aeropuerto, Puerto), Madrid (Aeropuerto, Ferrocarril), Málaga (Aeropuerto, Puerto), Marín (Puerto), Melilla (Puerto), Murcia (Ferrocarril), Palma de Mallorca (Aeropuerto, Puerto), Pasajes (Puerto), San Sebastián (Aeropuerto), Santa Cruz de Tenerife (Puerto), Santander (Aeropuerto, Puerto), Santiago de Compostela (Aeropuerto), Sevilla (Aeropuerto, Puerto), Tarragona (Puerto), Tenerife Norte (Aeropuerto), Tenerife Sur (Aeropuerto), Valencia (Aeropuerto, Puerto), Vigo (Aeropuerto, Puerto), Villagarcía (Puerto), Vitoria (Aeropuerto), Zaragoza (Aeropuerto) Frankrig Marseille (Bouches-du-Rhône), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion Irland Dublin — Port and Airport, Cork — Port and Airport, Shannon — Airport Italien Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) Ufficio di Sanità Marittima di La Spezia Ufficio di Sanità Marittima e Aerea di Venezia Ufficio di Sanità Marittima e Aerea di Reggio Calabria Luxembourg Centre Douanier, Croix de Gasperich, Luxembourg Nederlandene Alle havne, lufthavne og grænsestationer Østrig HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA Flughafen Wien, HZA Salzburg, ZA Klingenbach/Zweigstelle Sopron, ZA Karawankentunnel, ZA Villach Portugal Lisboa, Leixões Finland Alle finske toldsteder Sverige Göteborg, Ystad, Stockholm, Helsingborg, Karlskrona, Karlshamn, Landvetter, Arlanda Det Forenede Kongerige Belfast, Channel Tunnel Terminal, Dover, Felixstowe, Gatwick Airport, Goole Grangemouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (including Tilbury, Thamesport and Sheerness), Manchester Airport, Manchester Container Port, Manchester (including Ellesmere Port), Medway, Middlesborough, Newhaven, Poole, Shoreham, Southampton, Stansted Airport.